બળબળતા રણમાં મીઠી વીરડી જેવી એકમાત્ર શાતાદાયક વાત છે આ ફિલ્મમાં લેવાયેલું ‘આજા મેરી જાન’ ગીત. એને આર. ડી. બર્મને મૂળ બંગાળીમાં કમ્પોઝ કરેલું અને તેમણે પોતે તથા આશા ભોસલેએ ગાયું. પછી ટી-સિરીઝની ૧૯૯૩માં આવેલી ફિલ્મ ‘આજા મેરી જાન’માં એસ. પી. બાલાસુબ્રહ્મણ્યમ અને અનુરાધા પૌડવાલના અવાજમાં લેવાયું. હવે એ જ ગીત આપણા ગુજરાતી ગીતકાર મયૂર પુરીએ લખેલા નવા શબ્દો સાથે ફરીથી લેવાયું છે. જોકે એ એક ગીત માટે કંઈ થિયેટરમાં લાંબા થવાય નહીં, યુટ્યુબમાં જોઈ લેવાય.